Държавен вестник, бр. 8, 2014 г., стр. 147

БРОЙ  8	
Д Ъ Р Ж А В Е Н  В Е С Т Н И К 	
СТР.  147  
тютюнево фолио, жили, тютюн за пушене, 
етилов алкохол и ароматичните алкохолосъ­
държащи продукти);
2. местата за съхранение на произведените 
в обекта тютюневи изделия, с изключение 
на тютюн за пушене, когато е суровина за 
производство на тютюневи изделия;
3. местата, където на територията на обекта 
се въвеждат или от територията на обекта се 
извеждат тютюневи изделия, с изключение 
на тютюна за пушене, когато се въвежда или 
извежда като суровина за производство на 
тютюневи изделия.
Чл. 24. Не се отчитат през средствата за 
измерване и контрол предварително опаковани 
ароматични алкохолосъдържащи продукти, 
които са с маса до 10 kg включително и с обем 
до 10 l включително и са предназначени за 
влагане в производство на тютюневи изделия.
Чл. 25. (1) В точките за контрол по чл. 23 
се използват средства за измерване и контрол, 
които предават данни към автоматизираната 
система за отчетност на лицата и към инфор­
мационната система на Агенция „Митници“. 
(2) В точките за контрол по чл. 23, т. 1 се 
използват средства за измерване и контрол 
на маса.
(3) Когато в местата по чл. 23, т. 1 се въ­
вежда или извежда като суровина тютюн за 
пушене под режим отложено плащане на акциз, 
могат да се използват средства за измерване и 
контрол – система за електронно преброяване 
и идентификация, идентифициращи маса.
(4) В точките за контрол по чл. 23, т. 2 и 
3 се използват средства за измерване и кон­
трол – система за електронно преброяване и 
идентификация. 
Г л а в а  ш е с т а
СПЕЦИФИЧНИ ИЗИСКВАНИЯ КЪМ ИЗ­
МЕРВАНИЯТА И КОНТРОЛА НА ЕНЕР­
ГИЙНИ ПРОДУКТИ И ЕЛЕКТРИЧЕСКА 
ЕНЕРГИЯ
Раздел I
Специфични изисквания към лицата, които 
въвеждат, произвеждат, складират и извеждат 
енергийни продукти и електрическа енергия
Чл. 26. Тази глава не се прилага за лицата, 
които: 
1. единствено получават или изпращат 
предварително опаковани продукти с еднакви 
номинални количества и с маса от 5 g до 10 
kg включително или с обем от 5 ml до 10 l 
включително, освен ако в тази наредба не е 
предвидено друго;
2. получават предварително определено 
количество готово опакован продукт, етике­
тиран, поставен в опаковки от какъвто и да 
е характер, с които обичайно се представя на 
пазара, и количеството, което се съдържа в 
опаковката, не може да бъде променяно, без 
опаковката да бъде нарушена, отворена или 
да претърпи осезаема промяна;
3. получават предварително опаковани 
смазочни масла с код по КН от 2710 19 71 до 
2710 19 93 и други смазочни масла, включени 
в код по КН 2710 19 99, отговарящи на изиск­
ванията на чл. 33а от Закона за акцизите и 
данъчните складове.
Чл. 27. (1) При въвеждането, производство­
то, складирането и извеждането на енергийни 
продукти и електрическа енергия в точките 
за контрол лицата измерват един или повече 
от следните показатели: маса, обем, плът­
ност, топлотворна способност, количество 
електроенергия.
(2) За енергийните продукти по чл. 13 от 
Закона за акцизите и данъчните складове, по 
отношение на които в тази глава не са пред­
видени специфични изисквания, се прилагат 
разпоредбите за съответното еквивалентно 
гориво. 
Чл. 28. При въвеждането, производството, 
складирането и извеждането на суров нефт, 
бензин, газьол, керосин и биодизел лицата 
изразяват и документират резултатите за 
количествата:
1. суров нефт – изразено в литри;
2. бензин, газьол, керосин и биодизел – из­
разено в литри, приведени към сравнителна 
температура 15 °С.
Чл. 29. При въвеждането, производството, 
складирането и извеждането на тежко гориво, 
втечнен нефтен газ (LPG) и смазочни масла 
лицата изразяват и документират резултатите 
за количествата акцизна стока в тонове.
Чл. 30. (1) При въвеждането, производ­
ството, складирането и извеждането на при­
роден газ лицата изразяват и документират 
резултатите за топлотворната способност в 
гигаджаули за количеството природен газ.
(2) За преобразуване на горната топло­
творна способност, изразена в килокалории, 
в горна топлотворна способност, изразена в 
гигаджаули, се прилага формулата:
ГТС(GJ) = ГТС (kcal) х 4,1868 х 10-6, където:
ГТС(GJ) е горната топлотворна способност, 
изразена в гигаджаули;
ГТС (kcal) – горната топлотворна способ­
ност, изразена в килокалории;
4,1868 х 10-6 – коефициент за преобразуване.
Чл. 31. Лицата, регистрирани по чл. 57а, 
ал. 1, т. 1 от Закона за акцизите и данъчните 
складове, изразяват и документират резултати­
те за топлотворната способност в гигаджаули 
за количествата кокс и въглища.
Чл. 32. (1) Лицата, регистрирани по реда на 
чл. 57а, ал. 1, т. 2 и 3 от Закона за акцизите 
и данъчните складове, ползват данни от сред­
ствата за търговско измерване – собственост 
на съответното преносно или разпределително 
предприятие, което определя вида, броя и 
мястото им на монтиране съгласно Закона за 
енергетиката, Закона за измерванията, Закона